## Pravilnik o izmjenama i dopunama Pravilnika o EU homologaciji i pojedinačnom odobravanju motornih vozila (izdanje 00)

### NN 76/2013 (21.6.2013.), Pravilnik o izmjenama i dopunama Pravilnika o EU homologaciji i pojedinačnom odobravanju motornih vozila (izdanje 00)

DRŽAVNI ZAVOD ZA MJERITELJSTVO

1550

Na temelju članka 275. stavak 3. Zakona o sigurnosti prometa na cestama (»Narodne novine« broj 67/08, 48/10 i 74/11) ravnatelj Državnog zavoda za mjeriteljstvo donosi

PRAVILNIK

O IZMJENAMA I DOPUNAMA PRAVILNIKA O EU HOMOLOGACIJI I POJEDINAČNOM ODOBRAVANJU MOTORNIH VOZILA (IZDANJE 00)

Članak 1.

Ovim se Pravilnikom utvrđuje okvir za provedbu sljedećih uredbi Europske unije:

(a) Uredbe Komisije (EZ) br. 385/2009. od 7. svibnja 2010. o zamjeni Priloga IX. Direktive 2007/46/EZ Europskog parlamenta i Vijeća o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva)

(b) Uredbe Komisije (EU) br. 371/2010. od 16. travnja 2010. o zamjeni prilozi V., X., XV. i XVI. Direktive 2007/46/EZ Europskog parlamenta i Vijeća o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva)

(c) Uredbe Komisije (EU) br. 183/2011. od 22. veljače 2011. o izmjeni priloga IV. i VI., Direktive 2007/46/EZ Europskog parlamenta i Vijeća o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva)

(d) Uredbe Komisije (EU) br. 678/2011. od 14. srpnja 2011. o zamjeni Prilog II. i izmjenjuju prilozi IV., IX. i XI. Direktive 2007/46/EZ Europskog parlamenta i Vijeća o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva).

Članak 2.

U Pravilniku o EU homologaciji i pojedinačnom odobravanju motornih vozila (izdanje 00) (»Narodne novine« br. 9/10, 56/11, 74/11) zamjenjuju se:

(a) Prilog IX., novim Prilogom IX. koji je dan Prilogu Uredbe Komisije (EU) br. 385/2009.,

(b) Prilozi V., X., XV. i XVI., novim Prilozima V., X., XV. i XVI. koji su dani u Prilozima I., II., III. i IV. Uredbe Komisije (EU) br. 371/2010. i

(c) Prilog II., novim Prilogom II. koji je dan u Prilogu I. Uredbe Komisije (EU) br. 678/2011.

Članak 3.

U Pravilniku iz članka 2. ovoga Pravilnika mijenjaju se:

(a) prilozi IV. i VI. u skladu s Prilogom Uredbe Komisije (EU) br. 183/2011 i

(b) Prilog IX. u skladu s Prilogom III. i Prilog XI. u skladu s Prilogom IV. Uredbe Komisije (EU) br. 678/2011.

Članak 4.

Tablica – usporedbeni pregled članaka Direktive Komisije 2007/46/EZ na koje se poziva u uredbama iz članka 1. ovoga Pravilnika i odgovarajućih članaka Pravilnika o EU homologaciji i pojedinačnom odobravanju motornih vozila (izdanje 00) dana je u Prilogu koji je sastavni dio ovoga Pravilnika.

Članak 5.

Odredbe ovoga Pravilnika primjenjuju se za nove tipove vozila za koje je homologacija dodijeljena nakon 29. listopada 2012. Prihvaćaju se i nadalje homologacije dodijeljene prije 29. listopada 2012. kao i izmjene i dopune takvih homologacija.

Članak 6.

Stupanjem na snagu ovoga Pravilnika prestaju važiti:

– Pravilnik o izmjenama i dopunama pravilnika o EU homologaciji i pojedinačnom odobravanju motornih vozila (izdanje 00) (»Narodne novine« br. 56/11)

– Pravilnik o izmjenama i dopunama pravilnika o EU homologaciji i pojedinačnom odobravanju motornih vozila (izdanje 00) (»Narodne novine« br. 74/11) osim njegova članka 2.

– Pravilnik o izmjenama i dopunama pravilnika o EU homologaciji i pojedinačnom odobravanju motornih vozila (izdanje 00) (»Narodne novine« br. 66/12) osim njegova članka 2.

Članak 7.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-02/11-02/13

Urbroj: 558-04-01/1-13-32

Zagreb, 10. lipnja 2013.

Ravnatelj

Ismar Avdagić, dipl. iur., v. r.

PRILOG

Tablica – usporedbeni pregled članaka Direktive Komisije 2007/46/EZ na koje se poziva u uredbama iz članka 1. ovoga Pravilnika i odgovarajućih članaka Pravilnika o EU homologaciji i pojedinačnom odobravanju motornih vozila (izdanje 00)

|  |  |
| --- | --- |
| Direktiva Komisije 2007/46/EZ | Pravilnik o EU homologaciji i  pojedinačnom odobravanju motornih vozila (izdanje 00) |
| Članak 3. točka 31.  Članak 8.  Članak 9.  Članak 11.  Članak 12.  Članak 13.  Članak 14.  Članak 18.  Članak 22.  Članak 23.  Članak 24.  Članak 41.  Članak 41. stavci 3. i 4.  Članak 42.  Članak 43. | Članak 3. točka 31.  Članak 9.  Članak 10.  Članak 12.  Članak 13.  Članak 14.  Članak 15.  Članak 19.  Članak 23.  Članak 24.  Članak 25.  Članak 37.  Članak 37. stavci 3. i 4.  Članak 37.  Članak 37. |

76 21.06.2013 Pravilnik o izmjenama i dopunama Pravilnika o EU homologaciji i pojedinačnom odobravanju motornih vozila (izdanje 00)

Pravilnik, NN 76/2013-1550